CELEX: 32020D1254
Language: ro
Date: 2020-09-07 00:00:00
Title: Decizia (PESC) 2020/1254 a Consiliului din 7 septembrie 2020 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger)

8.9.2020   
               
               
                  RO
               
               
                  Jurnalul Oficial al Uniunii Europene
               
               
                  L 294/3
               
            
         DECIZIA (PESC) 2020/1254 A CONSILIULUI
         din 7 septembrie 2020
         de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolele 42 alineatul (4) și 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 16 iulie 2012, Consiliul a adoptat Decizia 2012/392/PESC (1) de instituire a unei misiuni PSAC a Uniunii Europene în Niger cu scopul de a sprijini consolidarea capacităților actorilor în domeniul securității din Niger de combatere a terorismului și a criminalității organizate (EUCAP Sahel Niger).
                  
               
                     (2)
                  
                  
                     La 18 septembrie 2018, Consiliul a adoptat Decizia (PESC) 2018/1247 (2) care a prelungit EUCAP Sahel Niger până la 30 septembrie 2020.
                  
               
                     (3)
                  
                  
                     La 22 mai 2019, Consiliul a adoptat Decizia (PESC) 2019/832 (3), care prevede ca EUCAP Sahel Niger să contribuie, fără a aduce atingere mandatului său principal în Niger, la regionalizarea acțiunii PSAC în Sahel.
                  
               
                     (4)
                  
                  
                     La 28 mai și 30 iunie 2020, Comitetul politic și de securitate a convenit ca în cadrul reexaminării strategice a EUCAP Sahel Niger să prelungească respectiva misiune până la 30 septembrie 2022.
                  
               
                     (5)
                  
                  
                     Decizia 2012/392/PESC ar trebui modificată în consecință.
                  
               
                     (6)
                  
                  
                     EUCAP Sahel Niger se va desfășura în contextul unei situații care s-ar putea deteriora și care ar putea împiedica îndeplinirea obiectivelor acțiunii externe a Uniunii, astfel cum sunt prevăzute la articolul 21 din Tratatul privind Uniunea Europeană,
                  
               ADOPTĂ PREZENTA DECIZIE:
         
            Articolul 1
            Decizia 2012/392/PESC se modifică după cum urmează:
            
                        1.
                     
                     
                        La articolul 3 alineatul (1), literele (c) și (d) se înlocuiesc cu următorul text:
                        
                                    „(c)
                                 
                                 
                                    consolidează capacitățile forțelor de securitate din Niger în ceea ce privește gestionarea frontierelor și combaterea migrației neregulamentare, în sprijinul obiectivelor Uniunii referitoare la migrație;
                                 
                              
                                    (d)
                                 
                                 
                                    facilitează coordonarea națională, regională și internațională în combaterea terorismului, a criminalității organizate și a migrației neregulamentare, precum și în gestionarea frontierelor.”
                                 
                              
                  
                        2.
                     
                     
                        La articolul 13 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor legate de EUCAP Sahel Niger pentru perioada cuprinsă între 1 octombrie 2020 și 30 septembrie 2022 este de 73 758 441,09 EUR.”
                     
                  
                        3.
                     
                     
                        La articolul 16, a doua teză se înlocuiește cu următorul text:
                        „Se aplică până la 30 septembrie 2022.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 7 septembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  Decizia 2012/392/PESC a Consiliului din 16 iulie 2012 privind misiunea PSAC a Uniunii Europene în Niger (EUCAP Sahel Niger) (JO L 187, 17.7.2012, p. 48).
         
            (2)  Decizia (PESC) 2018/1247 a Consiliului din 18 septembrie 2018 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger) (JO L 235, 19.9.2018, p. 7).
         
            (3)  Decizia (PESC) 2019/832 a Consiliului din 22 mai 2019 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger) (JO L 137, 23.5.2019, p. 64).